Αγαπητοί γονείς/κηδεμόνες,

Σας ενημερώνουμε ότι στο σχολείο μας ανέλαβε υπηρεσία η Ψυχολόγος ΠΕ-23 Κα Παπαδάκη Ελευθερία στο πλαίσιο του προγράμματος « Ενίσχυση και ενδυνάμωση της κοινωνικοσυναισθηματικής ανάπτυξης και ανθεκτικότητας των μαθητών μέσω του θεσμού ψυχολόγου και του κοινωνικού λειτουργού , σχολικά έτη 2023-2026».

Έργο της ψυχολόγου είναι να συνεργάζεται με τους εκπαιδευτικούς, τους μαθητές και τους γονείς των μαθητών για την εύρυθμη λειτουργία του σχολείου. Οι δράσεις διακρίνονται σε ατομικές και ομαδικές. Οι ατομικές συναντήσεις αφορούν τους εκπαιδευτικούς, τους γονείς και του μαθητές και έχουν υποστηρικτικό χαρακτήρα. Προϋπόθεση για την πραγματοποίηση ατομικής συνάντησης της Ψυχολόγου με μαθητή/τρια είναι η **έγγραφη συναίνεση του γονέα/κηδεμόνα τους**. Οι ομαδικές συναντήσεις περιλαμβάνουν τις ίδιες ομάδες της σχολικής κοινότητας. Ως προς τους μαθητές, οι ομαδικές δράσεις πραγματοποιούνται στη σχολική τάξη και έχουν προληπτικό χαρακτήρα.

Στο  σχολείο  μας  θα  βρίσκεται **κάθε Παρασκευή** στις ώρες λειτουργίας του σχολείου (9:00-13:30). Προκειμένου να κλείσετε ραντεβού με τη Ψυχολόγο καλέστε στο τηλέφωνο του σχολείου 210940787 ή αποστείλετε το αίτημα σας (αναφέροντας το ονοματεπώνυμο μαθητή, την τάξη και το σχολείο) στο e-mail : papelef@yahoo.gr